text: долинка (қоңыртөбе) қарағанды облысы шахтинск қалалық әкімдігі құрамындағы кент, долинка кенттік әкімдігі орталығы. шахтинск қаласынан қарай км-дей жерде орналасқан. іргесі 1909 жылы қаланған. 1909 жылы халық ағарту министрлігінің атынан мектеп пен ғибадатхана тұрғызылды, мың пұт астыққа арналған қоғамдық қойма салынды. кусаин абузаров, яков батерфельд, павел семенов және григорий черных сауда жасаған төрт азық-түлік дүкені болған. жыл сайын 20-ы ақпан мен 1-ші қыркүйек арасында жәрмеңкелер өткізілген. 1931–59 жылдары ксро-ның гулаг жүйесіне қарасты қарағанды лагерлерінің (карлаг) орталығы болды. кентте долинка шахта құрылысы кәсіпорны бар. долинкадан алыс емес жерде "мамочкино кладбище" мемориалдық кешені орналасқан және онда 1930-1940 жылдары балалар мен олардың аналары, яғни карлаг тұтқындары жерленген. жерлеу орындары бұрынғы карлаг басқармасы ғимаратынан бірнеше шақырым жерде орналасқан. "мамочкино кладбище" мемориалдық кешенінің аумағында карлаг лагерлерінде қаза тапқан украиндықтарға ескерткіш ашылған. ескерткіш 2005 жылы 21 қыркүйекте ашылды және репрессияға ұшыраған украиндықтарды мәңгі еске алады. олардың қатарында діни қызметкер алексей зарицкий болды. ол 2001 жылы 27 маусымда рим папасы иоанн павел ii-нің сапары кезінде 28 украиналық грек католиктерінің қатарына қосылған болатын. монумент украиналық грекокатолиялық шіркеу өкілдерінің бастамасы бойынша бір кездері карлаг еңбекпен түзеті лагері (қазіргі карлаг мұражайы) орналасқан аумақта орнатылды. зират ресми түрде 1960 жылдардың басында жабылды және 2003 жылы ғана мемориалдық кешен мәртебесін иеленді. 1909 жылдың соңына қарай долинкада 280 отбасы, барлығы 1634 адам (812 әйел және 822 еркек) болды. еділден келген шаруаларға 15303,4 оңдық жер берілген 1999 жылы жергілікті тұрғындар саны 6390 адам (3122 еркек және 3268 әйел) болса, 2009 жылы 5350 адамды (2667 еркек және 2683 әйел) құрады.